Miljø- og Fødevareklagenævnet ophæver Aarhus Kommunes tilladelse til motorløbet Classic Race, der skal afholdes i bededagsferien i området omkring Mindeparken. Så nu haster det med at lave en ny og skrappere tilladelse.

Annonce

AARHUS: Støjgrænsen skal sænkes for motorløbet Classic Race Aarhus, så det er sundhedsmæssigt acceptabelt. Så klart kan budskabet fra Miljø- og Fødevareklagenævnet udtrykkes i en ny afgørelse, kommunen netop har modtaget. Dermed er der lagt nyt pres på Aarhus Kommune og motorløbet, der står foran sit 10 års jubilæumsløb i bededagsferien 17.-19. maj - om blot en måned - i området omkring Strandvejen og Mindeparken. Det er anden gang, at Aarhus Kommune bliver underkendt af det statslige miljøklagenævn, der også sidste år krævede, at Aarhus Kommune genbehandlede de krav, man stiller til Classic Race Aarhus. I 2018 måtte kommunens afdeling for Teknik og Miljø således hastebehandle sagen og gav i sidste øjeblik før løbet en ny driftstilladelse til motorløbet med både klassiske racerbiler og formel 1-racere. Kommunen tillod i 2018 fortsat en såkaldt peakgrænse for støj på 120 dB og en samlet støjbelastning for en løbsdag på 87 dB.

En ommer for anden gang



Beboerne ankede til Miljø- og Fødevareklagenævnet, som i februar 2018 afgjorde, at de kommunens støjmålinger var mangelfulde. Derfor ophævede Miljø- og Fødevareklagenævnet den tilladelse, kommunen havde givet Classic Race Aarhus til at holde motorløb i årene frem til 2022. Begrundelse: At ”sagen ikke er tilstrækkeligt oplyst til at kunne danne grundlag for en vurdering af, om den fastsatte grænseværdi er acceptabel, nødvendig og tilstrækkelig”. I 2016 afviste Aarhus Kommune naboers klager over støjen ved Classic Race Aarhus med henvisning til, at støjen holdt sig under en fastsat grænseværdi på 120 decibel.Beboerne ankede til Miljø- og Fødevareklagenævnet, som i februar 2018 afgjorde, at de kommunens støjmålinger var mangelfulde. Derfor ophævede Miljø- og Fødevareklagenævnet den tilladelse, kommunen havde givet Classic Race Aarhus til at holde motorløb i årene frem til 2022. Begrundelse: At ”sagen ikke er tilstrækkeligt oplyst til at kunne danne grundlag for en vurdering af, om den fastsatte grænseværdi er acceptabel, nødvendig og tilstrækkelig”. Det er især baggrunden for kommunens tilladelse til et støjniveau på op til 120 decibel, der bekymrer Miljø- og Fødevareklagenævnet. Ifølge WHO risikerer børn at få varige høreskader ved selv kortvarig udsættelse for støj på 120 decibel. Aarhus Kommune fik i sidste øjeblik før løbet i 2018 udarbejdet nye vilkår, der pålægger Classic Race Aarhus at måle støjniveau på fire målepunkter under alle motorløb. Overskrider en bil støjgrænsen på 120 decibel, skal den pilles ud af løbet. Men en nabo klagede igen til Miljø- og Fødevareklagenævnet. Og nu har nævnet for anden gang ophævet Aarhus Kommunes tilladelse til at afholde motorløbene. Derfor skal Teknik og Miljø atter i gang med at skærpe vilkårene, hvis løbet skal gennemføres i bededagsferien.

Annonce

Om igen

En beboer i området klagede over kommunens krav i 2018 og nu har Miljø- og Fødevareklagenævnet altså endnu engang ophævet kommunens vilkår og kræver, at kommunen fastsætter en ny og lavere støjgrænse samt stiller krav om nye støjdæmpende tiltag og sætter vilkår om, hvornår støjgrænsen anses for overholdt. - Det er en ordentlig én over næsen til kommunen, der her får at vide, at den ikke har gjort sit arbejde godt nok, kommenterer en af beboerne i området, advokat Peter Blenstrup Nielsen. - Mens kommunen argumenterer for, at løbet fremmer motorsporten og kommunens eventstrategi, lægger Miljø- og Fødevareklagenævnet vægt på de menneskelige omkostninger. Man må sige, der er forskel på menneskesynet, tilføjer Peter Blenstrup Nielsen.

Annonce

Løbet gennemføres